Markbladbille

Markbladbille (Chrysolina staphylaea) er en bille som tilhører familiegruppen bladbiller (Chrysomelidae). Den er ganske vanlig og lever på gressmark, blant urter.

Markbladbille er mellom 6-9 mm lang. Dekkvingene er ens farget, lyst brunlige, rødbrunlige eller med en bronseglans. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Kroppen er oval som bladbillene ofte er.

Både larvene og de voksne (imago) billene lever av å spise blad på næringsplanten.

Markbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Referanser 

 Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

 Eksterne lenker 

 Markbladbille Chrysolina staphylaea - Fauna Europaea
 Norsk entomologisk forening

Kategori:Bladbiller
Kategori:Biller formelt beskrevet i 1758